**ΕΝΟΤΗΤΑ 8 Η Εξέλιξη της ελληνικής επανάστασης (1821-1827)**

**Ευνοϊκές Συγκυρίες:** Οι προϋποθέσεις επιτυχίας της Επανάστασης ήταν περισσότερες στο νότιο ελλαδικό χώρο για τους εξής λόγους:

◉ Οι ελληνικοί πληθυσμοί ήταν πυκνότεροι και η παρουσία οθωμανικού στρατού δεν ήταν ιδιαίτερα ισχυρή.

◉ Μεγάλο μέρος των οθωμανικών δυνάμεων (1820-1822) ήταν απασχολημένο στην Ήπειρο (***Αλή Πασάς***).

◉ Πολυάριθμοι Φιλικοί προετοίμαζαν και ανέμεναν τον ξεσηκωμό.

◉ Υπήρχαν ένοπλα σώματα Ελλήνων (κλέφτες), ελληνικά εμπορικά σκάφη (που τότε ήταν εφοδιασμένα με κανόνια).

◉ Πολλοί Έλληνες διέθεταν σημαντική εμπειρία ένοπλων συγκρούσεων τόσο στην ξηρά όσο και στη θάλασσα.

◉ Τα ορεινά εδάφη της Πελοποννήσου και της Στερεάς Ελλάδας διευκόλυναν τον κλεφτοπόλεμο.

**Επαναστατικές Εστίες**

◉ **Μάρτιος 1821**: ξεσπούν επαναστάσεις σχεδόν σε όλη την Ελλάδα: *Πελοπόννησος, Στερεά Ελλάδα, Κρήτη, νησιά Αιγαίου, Θεσσαλία, Ήπειρος, Μακεδονία, Θράκη, Κύπρος, Μ. Ασία.*

◉ Παντού όμως καταπνίγηκαν: μόνο στην *Πελοπόννησο* και τη *Στερεά Ελλάδα* διατηρήθηκαν, καθώς και σε ορισμένα *νησιά του Αιγαίου.*

**Πρωταγωνιστές της Επανάστασης**

◉ **Στεριά**: ***Θ. Κολοκοτρώνης, Γ. Καραϊσκάκης, Οδ. Ανδρούτσος, Μάρκος Μπότσαρης.***

◉ **Θάλασσα**: ***Κ. Κανάρης, Α. Μιαούλης.***

◉ **Γυναίκες**: ***Λασκαρίνα Μπουμπουλίνα, Μαντώ Μαυρογένους.***

**Η Φάση των Επιτυχιών (1821-1824)**

◉ Οι Τούρκοι περιορίζονται στα κατά τόπους φρούρια.

◉ Οι Έλληνες καταλαμβάνουν την *Καλαμάτα* και την *Πάτρα.*

◉ Οι Οθωμανοί απαντούν με αντίποινα σκοτώνοντας άμαχο πληθυσμό (*Κων/πολη, Σμύρνη, Θράκη, Κύπρος*)˙ ακόμη, απαγχονίζεται ο Πατριάρχης ***Γρηγόριος Ε’*** (**10 Απριλίου 1821**).

◉ Ο Αγώνας συνεχίζεται: *Αλαμάνα, Γραβιά, Βασιλικά*, κ.α. (***Αθ. Διάκος, Οδ. Ανδρούτσος*** κατατροπώνουν τουρκικές δυνάμεις).

◉ **23 Σεπτεμβρίου 1821:** Οι Έλληνες καταλαμβάνουν την *Τριπολιτσά* (τουρκικό διοικητικό κέντρο).

◉ Στη θάλασσα οι ελληνικές δυνάμεις παρεμποδίζουν τις κινήσεις του τουρκικού στόλου, υποστηρίζουν τις χερσαίες δυνάμεις και συμμετέχουν σε πολιορκίες παραλιακών φρουρίων.

◉ **Πάσχα 1822**: Οι Τούρκοι σφάζουν τους Χιώτες και αιχμαλωτίζουν πολλούς.

◉ Σε απάντηση ο ***Κανάρης*** ανατινάζει την τουρκική ναυαρχίδα.

◉ **25-28 Ιουλίου 1822**: Ο ***Κολοκοτρώνης*** διαλύει στα Δερβενάκια τη στρατιά του ***Δράμαλη.***

◉ **1823:** Σκοτώνεται ο ***Μ. Μπότσαρης.***

◉ **1824:** Ο Σουλτάνος συνάπτει συμμαχία με τον Αιγύπτιο ***Μοχάμετ Άλυ*** (τού προσφέρει *Κρήτη* και *Πελοπόννησο*)˙ ο αιγυπτιακός στρατός καταπνίγει την επανάσταση στην *Κρήτη* και καταστρέφει την *Κάσο* και ο τουρκικός τα *Ψαρά.*

◉ **29 Αυγούστου 1824**: Οι Έλληνες στη ναυμαχία του **Γέροντα** (***Α. Μιαούλης***) καταφέρουν ισχυρό πλήγμα στον τουρκοαιγυπτιακό στόλο.

**Η Φάση της Κάμψης (1825-1827)**

◉ **1825:** Ο ***Ιμπραήμ*** αποβιβάζεται στην Πελοπόννησο χωρίς να βρει ισχυρή αντίσταση.

◉ **20 Μαΐου 1825**: Ο ***Παπαφλέσσας*** κάνει στο **Μανιάκι** μία τελευταία απέλπιδα προσπάθεια να σταματήσει τον Ιμπραήμ και αποτυγχάνει.

◉ **13 Ιουνίου 1825**: Στους **Μύλους** οι ***Δ. Υψηλάντης, Κ. Μαυρομιχάλης*** και ***Μακρυγιάννης*** καταφέρουν πλήγμα στις δυνάμεις του Ιμπραήμ.

◉ **Απρίλιος 1825 – Απρίλιος 1826**: Οι Τουρκοαιγύπτιοι πολιορκούν το **Μεσολόγγι**˙ **10-11 Απριλίου 1826**: επιχειρείται η ιερή έξοδος του Μεσολογγίου (σφάζεται όλος ο πληθυσμός).

◉ **23 Απριλίου 1827**: Ο ***Καραϊσκάκης*** σκοτώνεται, ενώ μάχεται, και λίγο μετά οι Τούρκοι καταλαμβάνουν την *Ακρόπολη* της Αθήνας.

◉ **6 Ιουλίου 1827 (Συνθήκη του Λονδίνου):** Αγγλία, Γαλλία, Ρωσία αποφασίζουν την ειρήνευση και την ίδρυση ελληνικού κράτους.

**Λέξεις κλειδιά*:***

*ένοπλα ελληνικά σώματα, αντίδραση των Οθωμανών*

<http://photodentro.edu.gr> :(αναζήτηση με ονόματα πρωταγωνιστών)

[Η εξέλιξη της ελληνικής επανάστασης (1821-1827) (sch.gr)](http://users.sch.gr/ipap/Ellinikos_Politismos/Istoria_c/c-02-08.htm)